钦定古今图书集成/明伦汇编/氏族典/第023卷 > 《廖用贤尚友录》 > 冯参
## 钦定古今图书集成/明伦汇编/氏族典/第023卷 > 《廖用贤尚友录》 > 冯参

按《汉书冯奉世传》：“奉世子参，字叔平，学通《尚书》。少为
黄门郎，给事中，宿卫十馀年。参为人矜严，容仪可观，
以严见惮，不得亲近。竟宁中，以王舅出补渭陵食官
令，以数病徙为寝中郎，擢上河农都尉，病免官，复为
渭陵寝中郎，超迁代郡太守，徙安定太守，病免，复为
谏大夫，使领护左冯翊都水。绥和中，以中山王见废”，
故封王舅参为宜乡侯，以慰王意。参上书愿至中山
见王太后，行未到而王薨。王病时，上奏愿贬参爵为
关内侯。上怜之，诏还参京师，以列侯奉朝请，五侯敬
惮之。哀帝即位，傅太后怨参姊中山太后陷以大逆，
参以同产相坐，召诣廷尉，自杀。

===冯座===按《汉书冯奉世传》：“奉世子野王嗣父爵为关内侯，年
老终。子座嗣爵，至孙坐，中山太后事绝。”